Diari Oficial de la Generalitat Valenciana


Sumari del DOGV 4621, del 03-11-2003 (2003/11957)

Juí verbal número 881/2002. Cèdula de notificació.
--------------------------------------------------

### Dades del document

Número de DOGV
:   4621

Data del DOGV
:   03-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11560


Organisme emissor
:   Jutjat de Primera Instància Número 20 de València

Tipus de document
:   Anunci

Juí verbal número 881/2002. Cèdula de notificació. [2003/F11287]
  
Reyes Meliá Llácer, secretària del Jutjat de Primera Instància número 20 de València, per mitjà del present edicte faig saber:
  
Que en este jutjat es tramiten les actuacions del juí verbal número 881/2002, promogudes per Rafael Torres Collado, contra Gustavo Ortiz Suárez i Francisco José Membrilla Cuesta, en les quals s'ha dictat sentència amb esta data, que és del tenor literal següent:
  
Sentència
  
València, 14 d'abril de 2003
  
Vistes per mi, Carmen Moreno Martínez, magistrada jutge del Jutjat de Primera Instància número 20 de València, les presents actuacions de juí verbal, seguides davant d'este jutjat amb el número 881/2002, a instàncies de Rafael Torres Collado, representat per la procuradora Eva María Leonor Rovira, assistit del lletrat Jesús Manuel Gil Martínez, contra Gustavo Ortiz Suárez i Francisco José Membrilla Cuesta, sobre resolució de contracte d'arrendament urbà per falta de pagament de les rendes i reclamació de quantitat en atenció als següents:
  
Antecedents de fet
  
Primer. Va correspondre conéixer a este jutjat de demanda a seguir pels tràmits del juí verbal civil, a instàncies del procurador indicat, en la representació dita contra els demandats abans expressats, en el qual després d'al·legar l'actor els fets i fonaments de dret que va estimar pertinents, va acabar demanant que es dictara sentència de conformitat amb el suplique de la seua demanda.
  
Segon. Admesa a tràmit la demanda, es va convocar les parts a la celebració de juí verbal, i es va assenyalar dia i hora a l'efecte. Hi va comparéixer la part actora, i no els demandats, per la qual cosa van ser declarats en rebel·lia, i el demandant va realitzar les manifestacions que va tindre per pertinents i va sol·licitar la recepció del plet a prova i proposar la que va estimar pertinent, que es va practicar amb el resultat que figura en les actuacions.
  
Tercer. De la prova practicada i apreciada i valorada tota esta en el seu conjunt, resulta provat que Rafael Torres Collado, com a propietari i arrendat, i Gustavo Ortiz Suárez, com a arrendatari, van concertar contracte d'arrendament relatiu a la vivenda sítia al carrer del Pare Tomás Montañana, número 10-6é-23a, de València, havent pactat una renda de setanta-dos mil pessetes (432,73 euros) mensuals, pagadores per anticipat i dins dels cinc primers dies de cada mes natural, renda que s'actualitzaria conforme al IPC transcorregut el primer any de vigència del contracte, i convenint també que serien a càrrec de l'arrendatari els gastos de consum de tots els servicis que es valga l'immoble, i es constituïa en fiador solidari de totes les obligacions de l'arrendatari Francisco José Membrilla Cuesta, amb renúncia expressa al benefici d'excussió de béns, no havent pagat l'arrendatari ni el seu fiador les rendes de l'arrendament des d'agost de 2002 a març de 2003, ambdós inclosos, la qual cosa comporta 3.461,84 euros, ni els gastos del consum d'aigua del període de 9 de maig de 2002 a 8 de gener de 2003, ascendent a 58,88 euros, ni tampoc les factures relatives al subministrament de llum de dates 29 de juliol de 2002, 25 de setembre de 2002, 25 de novembre de 2002 i 30 de gener de 2003, que ascendixen en total a 90,98 euros, tot el qual suma l'import de 3.611,75 euros, sense que el propietari de la vivenda haja recuperat la possessió d'esta.
  
Quart. Que s'han observat les prescripcions legals.
  
Fonaments de dret
  
Primer. Que la procuradora Eva María Leonor Rovira, en nom i representació de Rafael Torres Collado, va exercir acumuladament i simultàniament a través del juí verbal contra Gustavo Ortiz Suárez, arrendatari, i Francisco José Membrilla Cuesta, fiador solidari, l'acció de resolució per falta de pagament de la renda i quantitats assimilades del contracte d'arrendament relatiu a la vivenda sítia al carrer del Pare Tomás Montañana, número 10-6é-23, de València, i l'acció de reclamació de quantitat, en concret, tres mil sis-cents onze euros i setanta-cinc cèntims, per rendes impagades des d'agost de 2002 a març de 2003 i gastos de consum d'aigua del període comprés entre el 9 de maig de 2002 i el 8 de gener de 2003, així com per les factures del subministrament de llum des del 29 de juliol de 2002 al 30 de gener de 2003, i va sol·licitar de mode alternatiu que aquella quantia es restringisca al límit quantitatiu propi del juí verbal, això és tres mil cinc euros i sis cèntims.
  
Segon. Que els demandats no van comparéixer a l'acte de la vista, per la qual cosa, de conformitat amb l'article 442-2n de la Llei d'Enjudiciament Civil, se'ls va declarar en rebel·lia i va seguir el juí el seu curs sense tornar a citar-los.
  
Tercer. El pagament de la renda de l'arrendament constituïx l'obligació bàsica i essencial de l'arrendatari (article 1.555-1r del Codi Civil, article 95 de la Llei d'Arrendaments Urbans de 1964 i article 17 de la Llei d'Arrendaments Urbans de 1994) i suposa la contraprestació a l'ús i gaudi de l'immoble que li cedix l'arrendador.
  
Quart. Atés el tenor de l'article 27-2n) de la Llei 29/1994, de 24 de novembre, d'Arrendaments Urbans, l'arrendador podrà resoldre de ple el contracte per falta de pagament de la renda, o si és procedent, de qualssevol de les quantitats el pagament de les quals haja assumit o corresponga a l'arrendatari.
  
Cinqué. Tal com disposa l'article 1.882 del Codi Civil, per la fiança s'obliga un a pagar o complir per un tercer, en el cas de no fer-ho este. Si el fiador s'obligara solidàriament amb el deutor principal ha d'observar-se el que establixen els articles 1.137 i següents del Codi Civil per a les obligacions solidàries.
  
En el supòsit d'obligar-se solidàriament el fiador amb el deutor desapareix el benefici d'excussió a què al·ludix l'article 1.830 del Codi Civil i pot el creditor dirigir la seua reclamació, per descomptat, contra el fiador, sense perjuí que este puga reclamar contra el deutor per la totalitat del que haguera satisfet per ell.
  
Sisé. Que partint de tot el que s'ha esmentat, de l'examen de les actuacions i de l'estudi de la prova que hi figura, cal dir que és procedent estimar la demanda en haver quedat provada la certesa dels fets de què es deriva, segons les normes jurídiques aplicables, l'efecte jurídic corresponent a les pretensions de la demanda, havent complit la part actora amb la càrrega probatòria que l'incumbix atés el tenor de l'article 217.2n de la Llei d'Enjudiciament Civil 1/2000.
  
Així, com a document número 1 de la demanda es va adjuntar còpia de l'escriptura de compravenda a favor de Rafael Torres Collado, que acredita la propietat que té sobre la vivenda objecte del litigi, i per tant, la legitimació activa en este segons els articles 6 i 10 de la Llei d'Enjudiciament Civil 1/2000.
  
El document número 2 de la demanda constituïx el contracte d'arrendament, la resolució del qual es pretén i que és base també de la reclamació de quantitat feta valdre. I examinat el contingut del dit contracte en la seua clàusula 3a s'aprecia que es va estipular com a preu de l'arrendament setanta-dos mil pessetes (432,73 euros) mensuals, a satisfer per anticipat i dins dels cinc primers dies de cada mes natural i revisable conforme al IPC, sector lloguers, transcorregut el primer any de vigència, i en la clàusula 8a es va pactar que serien a càrrec de l'arrendatari els gastos de consums de tots els servicis que es valga l'immoble, havent-se constituït Francisco José Membrilla Cuesta en fiador solidari de l'arrendatari en totes les obligacions derivades del contracte, renunciant expressament el fiador al benefici d'excussió (vegeu clàusula 15a).
  
Les clàusules destacades són clares i no deixen cap dubte sobre la intenció dels contractants, per la qual cosa cal ajustar-se al seu tenor literal segons establix l'article 1.281-1 del Codi Civil, primera norma d'interpretació contractual.
  
Els documents números 3 a 7 de la demanda i els aportats per la part demandant en l'acte del juí, que integren rebuts de les rendes, justificants bancaris de deutes per domiciliació relatius al subministrament d'aigua i factures d'electricitat, proven degudament que ni l'arrendatari ni el seu fiador han complit amb les obligacions de pagament de la renda i quantitats assimilades, perquè la tinença de tals documents per l'arrendador que ha possibilitat la seua aportació a la litis demostra l'impagament dels imports a què aquells es contrauen, màximament tenint en compte que l'article 17.4 de la Llei d'Arrendaments Urbans de 1994 imposa a l'arrendador l'obligació d'entregar rebut a l'arrendatari al compliment de la seua obligació com prova eficaç rellevant d'este.
  
I la prova documental exposada es complementa amb el resultat dels interrogatoris dels demandats, els qual, en no haver comparegut sense causa justificada a dita prova proposada i admesa, s'entén atés el tenor de l'article 304 de la Llei d'Enjudiciament Civil que admeten tàcitament els fets de la demanda, i en concret, cada un dels extrems referits en les preguntes proposades, que van ser declarades pertinents en la seua integritat.
  
Seté. Quant als interessos, de conformitat amb els articles 1.100-1, 1.101 i 1.108 del Codi Civil, sent una de les obligacions de caràcter dinerari i havent incorregut en morositat el deutor/ores des de la interpel·lació judicial, procedirà que abonen l'interés legal des de la data d'aquella com a indemnització de danys i perjuís per la morositat.
  
Huité. En matèria de costes, seguint el principi de venciment objectiu que establix l'article 394.1r de la Llei d'Enjudiciament Civil 1/2000, pertoca en el cas present, en estimar-se la demanda, imposar les costes a la part demandada, la qual ha vist rebutjades les seues pretensions sense que s'aprecien seriosos dubtes de fet o de dret.
  
Vistos els preceptes legals citats i la resta d'aplicables,
  
Decisió
  
Estime la demanda formulada per la procuradora Eva María Leonor Rovira en nom i representació de Rafael Torres Collado contra Gustavo Ortiz Suárez i Francisco José Membrilla Cuesta sobre resolució de contracte d'arrendament de vivenda per falta de pagament de la renda i quantitats assimilades, i sobre reclamació de tres mil sis-cents onze euros i setanta-cinc cèntims o alternativament tres mil cinc euros i sis cèntims en concepte de rendes degudes i gastos de consum d'aigua i llum, declare resolt per falta de pagament de la renda i quantitats assimilades el contracte d'arrendament relatiu a la vivenda sítia al carrer del Pare Tomás Montañana, número 10, pis 6é, porta 23a, de València, i en conseqüència condemne els demandats a fer constrenyiment i execució de la dita declaració. Així mateix, condemne Gustavo Ortiz Suárez i Francisco José Membrilla Cuesta a pagar conjuntament i solidàriament a Rafael Torres Collado tres mil cinc euros i sis cèntims, més l'interés legal des de la interpel·lació judicial.
  
S'imposen les costes a la part demandada.
  
Notifiqueu esta resolució a les parts fent-los saber que no és ferma, sinó susceptible de ser recorreguda en apel·lació, que haurà de preparar-se davant d'este jutjat en el termini dels cinc dies següents a la seua notificació.
  
No s'admetrà al demandat el recurs, si en preparar-lo no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades.
  
Esta és la meua sentència, que es portarà al llibre de les de la seua classe i testimoni a les actuacions corresponents, que pronuncie, mane i firme.
  
I perquè valga de notificació de sentència en legal forma al demandat esmentat, Gustavo Ortiz Suárez, en parador desconegut, i per a la publicació en el Diari Oficial de la Comunitat Valenciana, expedisc el present edicte.